קנונייה לרצח 50 סנט?
הבולשת האמריקאית מצאה ראיות לקנוניית רצח נגד 50 סנט. האדם שלכאורה עומד מאחורי קנונייה זו הוא סוחר הסמים הניו יורקי קווין "סוּפּרים" מקגיף, כנקמה על חלק ממילות שיריו של הראפר.
על פי המסמכים המשפטיים, מקגיף כביכול קשר קשר עם כמה מעובדי הלייבל Murder Inc לרצוח את 50 סנט. 50, ששמו האמיתי הוא קרטיס ג'קסון, סירב לשתף פעולה עם המשטרה. החוקרים בחנו גם את האפשרות שהסכסוך בין 50 סנט למקגיף קשור לרצח משנת 2002 של ג'אם מאסטר ג'יי, חבר הרכב הראפ ראן די אם סי.
אחרי שהוציא את השיר גטו קוראן, 50 סנט נכנס לרשימה השחורה של אולפני ההקלטה בארה"ב. ג'אם מאסטר ג'יי שימש לו כמנטור ונרצח באולפן ההקלטות שלו, אחרי ש- 50 הוציא את השיר. החוקרים בודקים את האפשרות שנרצח בגלל שהפר את החרם.